ส่งเทศกิจเข้าคอร์สลดพุง
สำนักเทศกิจจัด 2 รุ่นรวม 140 คน-ได้วิทยากรดังจากฟิตเนสดัง,นายโสภณ โพธิสป รองผู้อำนวยการสำนักเทศกิจ กทม. แจ้งว่า ด้วยการปฏิบัติหน้าที่ของเจ้าหน้าที่เทศกิจมีการปรับบทบาทมุ่งเน้นการปฏิบัติการและให้บริการเชิงรุก อาทิ การอำนวยการจราจร การจัดระเบียบผู้ค้าหาบเร่-แผงลอย รวมถึงการตรวจตราจุดเสี่ยงภัยเพื่อสร้างความเป็นระเบียบเรียบร้อยและความปลอดภัยในชีวิตและทรัพย์สินแก่ประชาชน ซึ่งต้องปฏิบัติหน้าที่ใกล้ชิดกับประชาชน นอกจากเจ้าหน้าที่เทศกิจจะต้องมีความรู้ด้านกฎหมายที่เกี่ยวข้องแล้วยังต้องเป็นผู้มีสุขภาพร่างกายสมบูรณ์แข็งแรง มีบุคลิกภาพที่สง่างาม เป็นผู้อยู่ในระเบียบวินัย มีมนุษยสัมพันธ์ มีความเสียสละ มีความ อดทนในการปฏิบัติหน้าที่ และมีความรู้ในการแก้ปัญหาเบื้องต้น,สำนักเทศกิจตระหนักถึงความสำคัญในการพัฒนาศักยภาพบุคลากรผู้ปฏิบัติหน้าที่ด้านเทศกิจให้มีทักษะในการบูรณาการกระบวนการทักษะความรู้และมีสุขภาพร่างกายแข็งแรงและบุคลิกภาพที่ดี จึงได้จัดโครงการเสริมสร้างสุขภาพและบุคลิกภาพบุคลากร ในชื่อโครงการ เทศกิจ ไร้พุง มีวัตถุประสงค์เพื่อให้ผู้เข้าร่วมโครงการมีสุขภาพร่างกายแข็งแรง มีบุคลิกภาพที่เหมาะสม และมีความรู้ที่พึงมีต่อการปฏิบัติหน้าที่ของเจ้าหน้าที่เทศกิจ ผู้เข้าร่วมการฝึกอบรมตามโครงการนี้ ได้แก่ ข้าราชการและลูกจ้างกรุงเทพมหานคร สังกัดฝ่ายเทศกิจ สำนักงานเขตและสำนักเทศกิจ จำนวน 140 คน ซึ่งพิจารณาจากกลุ่มผู้มีค่าดัชนีมวลกายเกินกว่ามาตรฐานและกลุ่มผู้ควรแก่การพัฒนาบุคลิกลักษณะ แบ่งการฝึกอบรมเป็น 2 รุ่น รุ่นละ 70 คน ระยะเวลาฝึกอบรม 15 วัน รุ่นที่ 1 ระหว่างวันที่ 11-25 ธ.ค.57 และรุ่นที่ 2 ระหว่างวันที่ 12-26 ธ.ค.57 โดยวิทยากรจากศูนย์ออกกำลังกายฟิตเนส เฟิร์สท และวิทยากรจากสำนักเทศกิจ.
นายโสภณ โพธิสป รองผู้อำนวยการสำนักเทศกิจ กทม. แจ้งว่า ด้วยการปฏิบัติหน้าที่ของเจ้าหน้าที่เทศกิจมีการปรับบทบาทมุ่งเน้นการปฏิบัติการและให้บริการเชิงรุก อาทิ การอำนวยการจราจร การจัดระเบียบผู้ค้าหาบเร่-แผงลอย
โสภณ โพธิสป,เทศกิจ,สุขภาพ,เทศกิจ ไร้พุง